text: Forsøg på at sætte ild i kollegium
  11 august 2011 kl. 10.06
  I Aabenraa blev der sidste nat gjort forsøg på at sætte ild i 4. maj Kollegiet. En såkaldt Molotov-cocktail blev kastet gennem en rude. 
  En ung mand vågnede klokken godt tyve minutter i tre, da ruden til hans værelse blev splintret. Han så, der lå en Molotov-cocktail på gulvet, men der gik ikke ild i noget, og han kom ikke noget til.
  Vidner har set to mænd løbe væk fra stedet. Signalementet er sparsomt. Den ene bar en jakke med hvid hætte, og politiet vil gerne tale med folk, der måske har set dem. 
  Politiet behandler sagen som forsøg på at sætte ild i kollegiet.
  